ખરેખર તો આપણી ઈચ્છા , પસંદ , મરજી બધું મન ને આધીન જ છે. કે કે કોઈ પણ કાર્ય કરવું હોય તો મન રાજી હોવું એ પહેલા જરૂરી છે એટલે જ તો કોઈકે ખૂબજ સરસ કહ્યું છે કે “મન વગર માળવે ન જવાય ” . એવી જ રીતે પસંદગી ની વાત આવે તો પણ મનગમતું તો પહેલા જ આવે છે. ખરા અર્થમાં તો તન અને મન એકબીજાના પૂરક છે , બંને એક બીજા વગર અધૂરા જ કહેવાય. જીવનમાં આમ જોવો તો જ્યાં જુઓ ત્યાં જીવની જંજાળ એટલે કે મનની જ માયા છે. મન જ કોઈપણ વસ્તુ તરફ આપણને આકર્ષિત કરે છે પછી જ તેને પામવા માટેની લાલસા જાગે છે અને એ પણ મનમાં જ તો. પણ મારું તો ખરેખર એવું માનવું છે કે ઈશ્વર એ આ અદભૂત્ત દુનિયા જોવા જીવવા અને માનવા માટે જ તો બનાવી છે , એની સુંદરતા ને માણવાની જ તો હોય અને કોઈ પણ સુંદર વસ્તું કે વ્યક્તિ પ્રત્યે મનમાં ભાવ જાગે એ સામાન્ય છે , કેમ કે જે મનમાં કોઈ ભાવ જ ના હોય એ મન જ શું કામનું ?